Grabupiai
Grabupiai – kaimas Šilutės rajono savivaldybėje, abipus kelio Šilutė-Ramučiai, 3 km į šiaurės rytus nuo Šilutės;. Per kaimą teka Šyšos dešinysis intakas Grabupė, iš vakarų pusės prieina Rudynų miškas. Ribojasi su Barzdūnų, Macikų, Grabupėlių, Gnybalų kaimais. Seniūnaitijos centras. Grabupiuose yra Šilutės Žibų pradinės mokyklos skyrius, Šilutės F. Bajoraičio viešosios bibliotekos filialas, medicinos punktas, parduotuvė, evangelikų liuteronų senosios kapinės (1997 m. įtrauktos į Lietuvos Respublikos kultūros paveldo registrą), kapinynas. Grabupiuose veikia mėsos produktų ir baldų gamyba.